Om die Kombuistafel « 'n Kuierplek waar almal welkom is. « Bladsy 2
6 jaar and counting
Somminge van julle het saamgetrek Facebook toe, vir bake lank het ons gereeld hier kom koffie drink. Danksy my amazing vrou wat tegnologie tot op my vingerpunte gebring het met 'n great tablet as geskenk kan ons nou were saam koffie en koek en natuurlik wyn en Baby tjoklits net vir cupcake. Die patio is mooi skoon gemaak en Bobbejaantjie was hier en het aan haar stertjie geswaai on die vensters te was.
Vanaand gaan die gedagtes ver terug, so ses jaar terug. Ja, kan julle dit glo dit is al 6 jaar sedert ons die besluit geneem het om ons kinders te vat, net die klere aan hulle lywe en 'n paar stukke in sakke en die wye wereld in te stap om saam 'n lewe te begin. Teoreties het ons eers die 2de Augustus in die wye wereld ingery, maar vandag was die spesiale dag waar alles regtig vir ons begin het.
In alle eerlikheid moet ek erken dat daar toe baie onsekerheid was en ook vrese vir die onbekende, dit is na alles net normaal vir mense om nie seker te wees waar jy die volgende dag aan wees en waar jy more aand gaan slaap nie. Daar was amazing vriende langs die pad vir wie ek ewig dankbaar sal wees, Anet julle was great om ons 'n hawe te gee in daardie onseker dae, dit kon nie vir julle maklik gewees het nie, maar julle was vriendelik en verdraagsaam. So is daar nog baie ander mense wat net altyd daar was wanneer ons dit nie minste verwag het.
Ek moet 'n spesiale woord aan Mr. M rig: "Sir, rooibos tea, milk and two sugars, that is how I will always remember you, also that you trusted me enough to say that every-one deserves a chance. I hope that in a small way I have made you proud and that you never regretted your decision. I will always look up to you and the lessons that you have taught me."
Kombuismaakies, julle het ons deur soveel donker tye gedra en 'n lig gewees op ons pad. Baie dankie daarvoor.
Ons kinders was die sterre aan ons hemel, keer op keer het hulle ons trots gemaak. Amber ons atleet en akademiese sterretjie, jy is besig om 'n pragtige jong dame te word, bly altyd die nederige respekvolle kind wat jy nou is. Simone, jy is op die rand van groot meisie wees, daar is baie deurmekaar tye voor, maar saam sal ons daar deur kom. Shandre, wat kan ek vir jou se? Wat ons nou soms as hardegatgeit sien kan jou grootste bate eendag in die wrede ou wereld wees. Met tyd sal jy leer om dit positief te gebruik. Quinton, ons stoutgat seuntjie, vandag is ook jou verjaardag en deur baie trane, baklei en sukkel deur wil dit lyk asof ons nou die regte kombinasie van medikasie en dissipline gekry het. Ons sien uit na 'n great rapport die einde van hierdie kwartaal en baie eerste plekke op die landloop baan.
Die een persoon waarsonder niks hiervan moontlik sou wees nie is natuurlik Hannie: "Ses jaar gelede het jy die keuse gemaak om jou lewe 180grade om te keer. Vandag kyk ek terug na soveel sakke sout wat ons saam opgeeet het en die wonder van sout is dat dit verrotting voorkom, natuurlik is dit hier ook die geval, sonder daardie sout sou ons mekaar nie so kon waardeer nie, ons sou nie elke dag besef het dat ons moet werk om dit wat ons het van krag tot krag te kon laat groei nie. Die enigste ding wat ek berou is dat ons nie al 30 jaar gelede al hierdie paadjie begin loop het nie."
Vriende ons kuier sommer gou weer saam, nou eers tyd om kinders te versorg en dinge reg te kry vir more se uitstappie Rietvlei toe om sommer alles daar in die natuur tussen 'n paar wonderlike diere te gaan vier.
Mooi aand vir almal, dis so lekker om weer by julle te kuier.
Jan25 by Ingrid Marais
Hannie hulle moes vandag skoolklere aantrek werk toe as deel van 'n fondsinsameling vir minder bevoorregte kinders. Die oplossing was 'n wit hemp met Amber se prefek das en balkies net sodat almal darem kan weet, dis 'n slimkop op daai lyf.
Wonder nou net wat is die benaming vir middeljarige anties en skooldogters wat 'n kamer deel? 😉
Wat eintlik sweet was, was die manier hoe Amber die das so versigtig bring en met groot oe kyk wat ons beplan, want sien Meneer het die knoop nog gemaak … Geen rede tot kommer nie die geerde onderwyser se dasknoop is ongeskonde, wys net hoe sensitief tannie Hannie is vir tiener gevoelens.
Net vir Hannie
Jan22 by Ingrid Marais
So is ons gisteraand langs die atletiekbaan en ons kinders maak ons trots. Sommer die hele span, want daar is elke kind in die span elke ouer se kind en ons kyk uit vir enige kind in 'n sterre hempie.
So klouter ek op en af teen die paviljoen na atletiek vriende toe en weer af na Hannie toe en ons gil en skree tot ons stemme hees is en ons kinders maak mooi, sommer baie mooi!!! Met so 'n klein breek tussen die aksie kyk ek af en vas in die mooiste mooi van die aand, 'n paar blou oe wat op glimlag na my toe met 'n boodskap van liefde wat soos die sagste warm sonstrale om my vou. Weereens besef ek hoe kosbaar dit is wat ons deel en hoe spesiaal ek op daardie oomblik gevoel het.
Daarom vandag net vir die een mens wat met een kyk my wereld en lewe kan heel maak:
Januarie hardloop weg!!
Jan21 by Ingrid Marais
Ek kan dit nie glo nie, het jy na die almanak gekyk? Net gister was die 2012 en nou, die eerste maand van 2013 is vir alle praktiekse redes verby.
Pokkel verjaar vandag, word 'n hele 10! Ek praat met 'n kollega oor ons troue en kan nie glo dat dit nie gister was nie, maar 3 jaar terug al!
Vanoggend in die kar kondig Quinton aan dat Pokkel verjaar en Vlooi in Maart en hy en Amber se verjaardae is nog ver. Dankie tog ek hoef nie daaroor te worry nie, verjaar mos nie meer nie. He he, nee so het ek darem agter gekom dat die syfer agter jou naam nie juis iets beteken nie. Dankie tog vir ouer word. Ja, daar is 'n bucket list, soos ek gaan nog vir Hannie die walvisse in Hermanus wys en haar oorreed om op 'n skippie te klimp en 'n maraton vir 2015 en vow renewals vir 2014, maar ek moet genuine mooi dink as iemand my skielik vra hoe oud ek is, dis net iets wat nog nooit vir my belangrik was nie. Ek wens we'll gereeld dat ek Hannie 30 jaar vroeer ontmoet het, maar dit het nie gebeur nie en dit is omdat die lewe my eers 'n paar harde klappe moes gee sodat ek haar kan waardeer en hopelik nooit as vanselfsprekend aanvaar nie.
Ek kan jou veseker Pokkel weet baie goed hoe oud sy vandag is. Sien dis belangrik om 10 te wees, want nou is daar sekere programme en movies wat die publikasie raad voel jy mag sien wat jy nie gister kon kyk nie. Net jammer daar is nog iemand anders met die remote in die hand … Ook maar swaar om kind te wees, maar dan besef jy eers dit was alles vir jou eie beswil wanneer jy aan die ander kant van 40 is.
Hoop sy't 'n great dag en geniet die atletiek wat weens die reen verskuif moes word.
Mooi res van 2013 vir jou,begin beplan aan Kersfees en die jaareindfunkie want die amper hier. O ja en wat gaan ons die jaar met die bonus doen?